Zulfiqar (panssarivaunu)

Zulfiqar () on iranilainen taistelupanssarivaunu. Zulfiqar on nimetty Ali ibn Abi Talibin legendaarisen miekan mukaan.

Ensimmäiset Zulfiqarin prototyypit esiteltiin 1993. Kuusi lähes-tuotantomallia rakennettiin ja testattiin vuonna 1997.http://www.globalsecurity.org/military/world/iran/zulfiqar.htm#prof Tuotantolaitos, joka valmistaa Zulfiqarin lisäksi myös iranilaista Boragh-rynnäkköpanssarivaunua sekä BMP-2-rynnäkköpanssarivaunua avattiin vuonna 1997. Vuoteen 2012 mennessä oli valmistettu noin 100 Zulfiqariahttp://www.globalsecurity.org/military/world/iran/ground-equipment.htm.

Panssarivaunun laatikkomainen tykkitorni on paikallisesti tuotettu. Uskotaan, että Zulfiqar kehitettiin T-72-, M48 Patton- ja M60-panssarivaunujen komponenttien pohjalta. Zulfiqarin taistelupainon uskotaan olevan noin 36 t. Jotkin lähteet pitävät Zulfiqaria ja brasilialaista EE-T1 Osório -panssarivaunua samankaltaisina.

Zulfiqar vaatii toimiakseen kolmihenkisen miehistön. Panssarivaunun automaattilataajan uskotaan olevan sama kuin T-72:ssa.http://www.strategypage.com/htmw/htarm/articles/19991125.aspx

Panssarivaunu käyttää sileäputkista 2A46-panssarivaunukanuunaa, joka on sama kuin T-72-panssarivaunussa. Tämä helpottaa panssarivaunun ammusten massatuottamista Iranissa, sillä suurin osa Iranin maavoimien taistelupanssarivaunuista on T-72-mallisia. 

Zulfiqar-1:ssa on slovenialainen EFCS-3-tulenjohtojärjestelmä, jota käytetään myös Type 72Z -panssarivaunussa. Järjestelmä mahdollistaa liikkeestä ampumisen.

Versiot
Zulfiqar 1 perustuu yhdysvaltalaiseen M60 Patton -taistelupanssarivaunuun, joita Iran hankki ennen vallankumousta.

Zulfiqar 2 -versiossa on tehokkaampi moottori, sekä mahdollisesti parempi automaattilataaja.http://www.military-today.com/tanks/zulfiqar_2.htm http://www.military-today.com/tanks/zulfiqar_1.htm 

Zulfiqar 3http://www.armyrecognition.com/february_2013_army_military_defense_industry_news/iranian_army_plans_to_unveil_optimized_version_of_its_home-made_main_battle_tank_zolfaqar_0302132.html  on kehittynein versio Zulfiqar-perheessä. Siinä on paranneltu tulenjohtojärjestelmä, runko, moottori ja kanuuna. Siinä on myös vahvemmin panssaroitu tykkitorni, jossa on 125 mm 2A46-kanuuna, jolle on automaattilatain ja laseretäisyysmittarihttps://web.archive.org/web/20120301004554/http://english.farsnews.com/newstext.php?nn=8902281623. Panssarivaunun telapyörät on myös peitetty panssarilevyllä.http://www.tanknutdave.com/component/content/article/78 http://www.armyrecognition.com/june_2013_news_defence_security_industry_military/latest_generation_of_iranian-made_main_battle_tank_zulfiqar_zolfaqar_with_new_reactive_armor.html 

Lähteet

Luokka:Iranin asevoimat
Luokka:Iranilaiset taistelupanssarivaunut